NJOFTIM PËR KONSULTIMIN PUBLIK 
 
PROJEKTLIGJIN “PËR DISA SHTESA DHE NDRYSHIME NË LIGJIN NR. 162, datë 23.12.2020 “PËR PROKURIMIN PUBLIK, TË NDRYSHUAR”.


Në kuadër të hapjes së negociatave në tetor të vitit 2024 u mbajt tryeza e parë ndërqeveritare me Bashkimin Europian, ku u hapën negociatat për Grupkapitullin 1 “Themelorët”, grupkapitull ky i cili bën pjesë në Kapitulli 5 “Prokurimi Publik”. 
Sa i përket Kapitullit 5, nga Komisioni Europian u vendosën 3 (tre) piketa mbyllëse, ku njëra ndër to është që: “Shqipëria përafron plotësisht kuadrin e saj ligjor kombëtar me acquis të Be-së, në lidhje me të gjitha fushat e prokurimit publik...”.
Për këtë arsye, me qëllim përshpejtimin e procesit të përafrimit të plotë të legjislacionit shqiptar me acquis të BE në fushën e prokurimit publik, që të sigurohet përmbushja e kriterit mbyllës të sipërcituar, është e nevojshme hartimi i këtij projektligji. 

Përvec transpozimit të parashikimeve të Direktivave të BE 2014/24 dhe 2014/25, nisur edhe nga problematikat e ndeshuara në praktikë në këtë projektligj ka edhe parashikime, të cilat kanë ardhur nga nevoja për të rregulluar dhe përmirësuar më tej kuadrin ligjor të prokurimit publik.

[bookmark: _Hlk216859564]Projektligji “Për disa shtesa dhe ndryshime në ligjin Nr. 162, datë 23.12.2020 “Për prokurimin publik, të ndryshuar”, është përgatitur bazuar në Direktivën 2014/24/BE dhe Direktivën 2014/25/BE, me synim përafrimin e plotë me këto Direktiva, në kuadër të procesit të integrimit europian dhe hapjes së negociatave për anëtarësim në Bashkimin Europian.

Procesi i hartimit të tij, është mbështetur nga asistenca teknike e SIGMA-OECD, mbështetur dhe në dokumentat “GAP analysis of the Public Procurement legislation of Albania against the relevant EU law” dhe “Priority Roadmap for Amendments to the Albanian Public Procurement Law”, duke mbajtur në konsideratë dhe detyrimet në kuadër të procesit të integrimit dhe sidomos rekomandimet e BE-së të dala nga procesi Screening. 

Procesi i hartimit të projektligjit është organizuar në disa faza duke përfshirë ngritjen e grupit të punës për hartimin e tij, konsultime të vazhdueshme me përfaqësues të SIGMA/OECD, analizën e situatës e cila ka rezultuar me identifikimin e problematikave në fushën e prokurimeve publike. 

Në fokus të Projektligjit ndër të tjera përmendim përafrimet e plota të dispozitave që nuk ishin transpozuar nga Direktivat e BE dhe të cilat do të hyjnë në fuqi kur Shqipëria të anëtarësohet në BE, sikur se janë, parashikimet për prokurimin ndërmjet autoriteteve ose enteve kontraktore të vendeve të ndryshme, kushtet që lidhen me Marrëveshjen për Prokurimet Qeveritare në Organizatën Botërore të Tregtisë, apo dorëzimin çdo tre vjet, pranë Komisionit Europian të raportit të monitorimit, sipas rastit, për nivelin e pjesëmarrjes së biznesit të vogël dhe të mesëm në prokurimin publik dhe për raportimin e përshtatshëm të rasteve të mashtrimit, konfliktit të interesit dhe parregullsive të tjera të rënda në prokurime. 

Gjithashtu, janë parashikuar edhe dispozita në lidhje me përfshirjen paraprake të kandidatëve ose ofertuesve, përllogaritjen e vlerës së prokurimit, si dhe parashikime që mungonin mbi sistemin dinamik të blerjes dhe ankandin elektronik.

Palët e interesuara janë të ftuar për të paraqitur komentet dhe rekomandimet e tyre për këtë projektligj, në adresën e email-it: info@app.gov.al.

